CELEX: 32008D0689
Language: mt
Date: 2008-08-01 00:00:00
Title: 2008/689/KE: Deċiżjoni tal-Kummissjoni ta’ l- 1 ta’ Awwissu 2008 li temenda l-Anness II tad-Direttiva 2000/53/KE tal-Parlament Ewropew u tal-Kunsill dwar vetturi li m’għadhomx jintużaw (notifikata taħt id-dokument numru C(2008) 4017) Test b’relevanza għaż-ŻEE

23.8.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 225/10
               
            DEĊIŻJONI TAL-KUMMISSJONI
      ta’ l-1 ta’ Awwissu 2008
      li temenda l-Anness II tad-Direttiva 2000/53/KE tal-Parlament Ewropew u tal-Kunsill dwar vetturi li m’għadhomx jintużaw
      (notifikata taħt id-dokument numru C(2008) 4017)
      (Test b’relevanza għaż-ŻEE)
      (2008/689/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 2000/53/KE tal-Parlament Ewropew u tal-Kunsill tat-18 ta' Settembru 2000 dwar vetturi li m’għadhomx jintużaw (1), u b’mod partikolari l-Artikolu 4(2)(b) tagħha,
      Billi:
      
                  (1)
               
               
                  L-Artikolu 4(2)(a) tad-Direttiva 2000/53/KE jipprojbixxi l-użu taċ-ċomb, il-merkurju, il-kadmju jew il-kromju eżavalenti f'materjali u komponenti tal-vetturi mqiegħda fis-suq wara l-1 ta’ Lulju 2003, għajr fil-każi elenkati fl-Anness II ta’ dik id-Direttiva u skond il-kundizzjonijiet speċifikati fiha. Skond l-Artikolu 4(2)(b) tad-Direttiva 2000/53/KE, l-Anness II ta' dik id-Direttiva għandu jiġi adattat mill-Kummissjoni fuq bażi regolari għall-progress xjentifiku u tekniku.
               
            
                  (2)
               
               
                  L-Anness II tad-Direttiva 2000/53/KE jelenka l-materjali u komponenti tal-vetturi eżenti mill-projbizzjoni tal-metalli tqal li hemm fl-Artikolu 4(2)(a) tagħha. Bosta minn dawn l-eżenzjonijiet jiskadu f’dati speċifikati f’dak l-Anness. Il-vetturi mqiegħda fis-suq qabel id-data ta’ l-iskadenza ta’ eżenzjoni partikolari jistgħu jkollhom il-metalli tqal fil-materjali u l-komponenti elenkati fl-Anness II tad-Direttiva 2000/53/KE.
               
            
                  (3)
               
               
                  Ċerti eżenzjonijiet mill-projbizzjoni li hemm fl-Artikolu 4(2)(a) tad-Direttiva 2000/53/KE m’għandhomx jiġu mtawla minħabba li l-użu taċ-ċomb, tal-merkurju, tal-kadmju jew tal-kromju eżavalenti f'dawk l-applikazzjonijiet daż-żmien jista' jiġi evitat bis-saħħa tal-progress tekniku.
               
            
                  (4)
               
               
                  Ċerti materjali u komponenti li fihom iċ-ċomb, il-merkurju, il-kadmju jew il-kromju eżavalenti għandhom ikomplu jkunu eżenti mill-projbizzjoni ta’ l-Artikolu 4(2)(a), billi l-użu ta’ dawn is-sustanzi f’dawk il-materjali u komponenti speċifiċi għadu inevitabbli. F’xi każi, jixraq li tiġi riveduta d-data ta’l-iskadenza ta’ dawn l-eżenzjonijiet sabiex jingħata ħin biżżejjed biex jiġu eliminati s-sustanzi pprojbiti fil-ġejjieni.
               
            
                  (5)
               
               
                  L-Anness II tad-Direttiva 2000/53/KE kif emendat bid-Deċiżjoni tal-Kummissjoni 2005/438/KE ta’ l-10 ta’ Ġunju 2005 li temenda l-Anness II tad-Direttiva 2000/53/KE tal-Parlament Ewropew u tal-Kunsill dwar vetturi li m’għadhomx jintużaw (2) jipprovdi, fit-tielet inċiż tan-Noti, li l-partijiet tal-bdil (spare parts) imqiegħda fis-suq wara l-1 ta' Lulju 2003 li jintużaw għall-vetturi mqiegħda fis-suq qabel l-1 ta' Lulju 2003 huma eżenti mid-dispożizzjonijiet ta' l-Artikolu 4(2)(a) tad-Direttiva 2000/53/KE. Din l-eżenzjoni tippermetti t-tiswija ta’ vetturi mqiegħda fis-suq qabel id-dħul fis-seħħ tal-projbizzjoni tal-metalli tqal li hemm fl-Artikolu 4(2)(a) tad-Direttiva 2000/53/KE bil-partijiet tal-bdil jilħqu l-istess kwalità u rekwiżiti ta' sigurtà bħall-partijiet li bihom kienu oriġinarjament mgħammra.
               
            
                  (6)
               
               
                  Il-partijiet tal-bdil għal vetturi mqiegħda fis-suq wara l-1 ta’ Lulju 2003 iżda qabel id-data ta’ l-iskadenza ta’ eżenzjoni partikolari ta’ l-Anness II tad-Direttiva 2000/53/KE mhumiex koperti mit-tielet inċiż tan-Noti tiegħu. B’hekk, il-partijiet tal-bdil għal dawn il-vetturi jridu jkunu ħielsa mill-metalli tqal, anki jekk jintużaw biex jissostitwixxu partijiet li oriġinarjament kien fihom il-metalli tqal.
               
            
                  (7)
               
               
                  F’ċerti każi, hu teknikament impossibbli li jissewwew vetturi b’partijiet li mhumiex oriġinali minħabba li dawn kieku jkunu jeħtieġu bidliet fil-proprjetatjiet dimensjonali u funzjonali tas-sistemi sħaħ tal-vetturi. Partijiet tal-bdil ta' dan it-tip ma jistgħux jitwaħħlu f’sistemi ta’ vetturi oriġinarjament immanifatturati b’partijiet li fihom il-metalli tqal u dawn il-vetturi ma jkunux jistgħu jissewwew u għandu mnejn ikun hemm bżonn li wieħed jeħles minnhom qabel iż-żmien. Bħala riżultat, l-Anness II għandu jiġi emendat skond dan. Din id-deċiżjoni għandha teffettwa biss għadd limitat ta’ vetturi u materjali u komponenti tal-vetturi u għal perjodu ta’ żmien limitat.
               
            
                  (8)
               
               
                  Billi s-sigurtà tal-konsumatur hija essenzjali, u billi l-użu mill-ġdid, it-tiġdid u l-estensjoni ta’ ħajjet il-prodott igawdi minnhom l-ambjent, il-partijiet tal-bdil għandhom ikunu disponibbli għat-tiswija tal-vetturi li tqiegħdu fis-suq bejn l-1 ta’ Lulju 2003 u d-data ta’ l-iskadenza ta’ eżenzjoni partikolari. L-użu taċ-ċomb, tal-merkurju, tal-kadmju jew tal-kromju eżavalenti fil-materjali u l-komponenti użati fil-partijiet tal-bdil għat-tiswija ta’ dawn it-tip ta' vetturi għalhekk għandu jiġi ttollerat.
               
            
                  (9)
               
               
                  Jixraq li l-mod kif inhuma miktuba dawn l-eżenzjonijiet jiġi armonizzat mad-direttivi ambjentali l-oħrajn marbutin ma' l-iskart li fihom jissemmew eżenzjonijiet simili.
               
            
                  (10)
               
               
                  Id-Direttiva 2000/53/KE għandha għalhekk tiġi emendata skond dan.
               
            
                  (11)
               
               
                  Il-mizuri pprovduti f’din id-Deċiżjoni huma skond l-opinjoni tal-Kumitat stabbilit bl-Artikolu 18(1) tad-Direttiva 2006/12/KE tal-Parlament Ewropew u tal-Kunsill tal-5 ta’ April 2006 dwar l-iskart (3),
               
            ADOTTAT DIN ID-DEĊIŻJONI:
      Artikolu 1
      L-Anness II tad-Direttiva 2000/53/KE huwa mibdul mit-test stipulat fl-Anness ta' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fit-3 jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.
      Artikolu 3
      Din id-Deċiżjoni hija indirizzata lill-Istati Membri.
      
         Magħmula fi Brussell, 1 ta’ Awwissu 2008.
         
            
               Għall-Kummissjoni
            
            Stavros DIMAS
            
               Membru tal-Kummissjoni
            
         
      
      
         (1)  ĠU L 269, 21.10.2000, p. 34. Id-Direttiva kif emendata l-aħħar bid-Direttiva 2008/33/KE (ĠU L 81, 20.3.2008, p. 62).
      
         (2)  ĠU L 152, 15.6.2005, p. 19.
      
         (3)  ĠU L 114, 27.4.2006, p. 9.
      
         ANNESS
         
            
               “ANNESS II
               Il-materjali u l-komponenti eżenti mill-Artikolu 4(2)(a)
               
                           Il-materjali u l-komponenti
                        
                        
                           L-ambitu u d-data ta’ l-iskadenza ta’ l-eżenzjoni
                        
                        
                           Li għandu jkollu tikketta jew ikun magħmul identifikabbli skond l-Artikolu 4(2)(b)(iv)
                        
                     
                           Iċ-ċomb bħala element ta’ liga
                        
                     
                           
                                       1.
                                    
                                    
                                       Azzar għall-għanijiet ta’ makkinar u azzar iggalvanizzat li fih mhux aktar minn 0,35 % ta’ ċomb bil-piż
                                    
                                 
                        
                            
                        
                        
                            
                        
                     
                           
                                       2(a).
                                    
                                    
                                       Aluminju għall-għanijiet ta’ makkinar b’kontenut ta’ ċomb ta' mhux aktar minn 2 % bil-piż
                                    
                                 
                        
                           Bħala partijiet tal-bdil għall-vetturi mqiegħda fis-suq qabel l-1 ta’ Lulju 2005
                        
                        
                            
                        
                     
                           
                                       2(b).
                                    
                                    
                                       Aluminju b’kontenut ta’ ċomb ta' mhux aktar minn 1,5 % bil-piż
                                    
                                 
                        
                           Bħala partijiet tal-bdil għall-vetturi mqiegħda fis-suq qabel l-1 ta’ Lulju 2008
                        
                        
                            
                        
                     
                           
                                       2(ċ).
                                    
                                    
                                       Aluminju b’kontenut ta’ ċomb ta' mhux aktar minn 0,4 % bil-piż
                                    
                                 
                        
                            
                        
                        
                            
                        
                     
                           
                                       3.
                                    
                                    
                                       Liga tar-ram b’kontenut ta’ ċomb ta' mhux aktar minn 4 % bil-piż
                                    
                                 
                        
                            
                        
                        
                            
                        
                     
                           
                                       4(a).
                                    
                                    
                                       Ċilindri ta’ ġewwa u ta’ barra tal-bearings
                                       
                                    
                                 
                        
                           Bħala partijiet tal-bdil għall-vetturi mqiegħda fis-suq qabel l-1 ta’ Lulju 2008
                        
                        
                            
                        
                     
                           
                                       4(b).
                                    
                                    
                                       Ċilindri ta’ ġewwa u ta’ barra tal-bearings fil-magni, trażmissjonijiet (transmissions) u kumpressuri għall-arja kkundizzjonata
                                    
                                 
                        
                           L-1 ta’ Lulju 2011 u wara dik id-data bħala partijiet tal-bdil għall-vetturi mqiegħda fis-suq qabel l-1 ta’ Lulju 2011
                        
                        
                            
                        
                     
                           Iċ-ċomb u l-komposti taċ-ċomb fil-komponenti
                        
                     
                           
                                       5.
                                    
                                    
                                       Batteriji
                                    
                                 
                        
                            
                        
                        
                           X
                        
                     
                           
                                       6.
                                    
                                    
                                       Mezzi għat-taffija tal-vibrazzjonijiet
                                    
                                 
                        
                            
                        
                        
                           X
                        
                     
                           
                                       7(a).
                                    
                                    
                                       Aġenti għall-ivvulkanizzar u stabilizzaturi għall-elastomeri f'pajpijiet tal-brejkijiet, pajpijiet tal-fjuwil, pajpijiet tal-ventilazzjoni ta' l-ajru, partijiet ta' l-elastomeru jew tal-metall fix-xażi, u mmuntar fuq il-magna
                                    
                                 
                        
                           Bħala partijiet tal-bdil għall-vetturi mqiegħda fis-suq qabel l-1 ta’ Lulju 2005
                        
                        
                            
                        
                     
                           
                                       7(b).
                                    
                                    
                                       Aġenti għall-ivvulkanizzar u stabilizzaturi għall-elastomeri f'pajpijiet tal-brejkijiet, pajpijiet tal-fjuwil, pajpijiet tal-ventilazzjoni ta' l-ajru, partijiet ta' l-elastomeru jew tal-metall fix-xażi, u mmuntar fuq il-magna li fih mhux aktar minn 0,5 % ta' ċomb bil-piż
                                    
                                 
                        
                           Bħala partijiet tal-bdil għall-vetturi mqiegħda fis-suq qabel l-1 ta’ Lulju 2006
                        
                        
                            
                        
                     
                           
                                       7(ċ).
                                    
                                    
                                       Aġenti ta’ l-irbit għall-elastomeri f’applikazzjonijiet tal-powertrain li fihom mhux aktar minn 0,5 % ta' ċomb bil-piż
                                    
                                 
                        
                           1 ta’ Lulju 2009
                        
                        
                            
                        
                     
                           
                                       8(a).
                                    
                                    
                                       Stann fil-pjanċi taċ-ċirkwiti elettroniċi u f'applikazzjonijiet elettriċi oħrajn ħlief fuq il-ħġieġ
                                    
                                 
                        
                           Tipi ta’ vetturi approvati qabel il-31 ta’ Diċembru 2010 u partijiet tal-bdil għal dawn il-vetturi (reviżjoni fl-2009)
                        
                        
                           X (1)
                           
                        
                     
                           
                                       8(b).
                                    
                                    
                                       Stann f’applikazzjonijiet elettriċi fuq il-ħġieġ
                                    
                                 
                        
                           Tipi ta’ vetturi approvati qabel il-31 ta’ Diċembru 2010 u partijiet tal-bdil għal dawn il-vetturi (reviżjoni fl-2009)
                        
                        
                           X (1)
                           
                        
                     
                           
                                       9.
                                    
                                    
                                       Valve seats
                                    
                                 
                        
                           Bħala partijiet tal-bdil għal tipi ta’ magni żviluppati qabel l-1 ta’ Lulju 2003
                        
                        
                            
                        
                     
                           
                                       10.
                                    
                                    
                                       Komponenti elettriċi li fihom iċ-ċomb f’komposti matriċi tal-ħġieġ jew taċ-ċeramika ħlief il-ħġieġ fil-bozoz u l-glejż fuq l-ispark plugs
                                       
                                    
                                 
                        
                            
                        
                        
                           X (2)
                           
                           (għal komponenti għajr il-piezo fil-magni)
                        
                     
                           
                                       11.
                                    
                                    
                                       Inizjaturi pirotekniċi
                                    
                                 
                        
                           Tipi ta’ vetturi approvati qabel l-1 ta’ Lulju 2006 u partijiet tal-bdil għal dawn il-vetturi
                        
                        
                            
                        
                     
                           Il-kromju eżavalenti
                        
                     
                           
                                       12(a).
                                    
                                    
                                       Kisi preventiv kontra l-korrużjoni
                                    
                                 
                        
                           Bħala partijiet tal-bdil għall-vetturi mqiegħda fis-suq qabel l-1 ta’ Lulju 2007
                        
                        
                            
                        
                     
                           
                                       12(b).
                                    
                                    
                                       Kisi preventiv kontra l-korrużjoni marbut ma' l-immuntar bolt u skorfina għall-applikazzjonijiet tax-xażi
                                    
                                 
                        
                           Bħala partijiet tal-bdil għall-vetturi mqiegħda fis-suq qabel l-1 ta’ Lulju 2008
                        
                        
                            
                        
                     
                           
                                       13.
                                    
                                    
                                       Friġġijiet ta' assorbiment fil-karavans motorizzati
                                    
                                 
                        
                            
                        
                        
                           X
                        
                     
                           Il-merkurju
                        
                     
                           
                                       14(a).
                                    
                                    
                                       Bozoz ta’ skariku għall-applikazzjonijiet tal-fanali ta' quddiem
                                    
                                 
                        
                           Tipi ta’ vetturi approvati qabel l-1 ta’ Lulju 2012 u partijiet tal-bdil għal dawn il-vetturi
                        
                        
                           X
                        
                     
                           
                                       14(b).
                                    
                                    
                                       Tubi florexxenti użati f’pannelli tal-wiri fuq l-istrumenti
                                    
                                 
                        
                           Tipi ta’ vetturi approvati qabel l-1 ta’ Lulju 2012 u partijiet tal-bdil għal dawn il-vetturi
                        
                        
                           X
                        
                     
                           Il-kadmju
                        
                     
                           
                                       15.
                                    
                                    
                                       Batteriji għall-vetturi elettriċi
                                    
                                 
                        
                           Il-31 ta’ Diċembru 2008 u wara dik id-data bħala partijiet tal-bdil għall-vetturi mqiegħda fis-suq qabel il-31 ta’ Diċembru 2008
                        
                        
                            
                        
                     Noti:
               Għandu jiġi ttollerat valur massimu ta’ konċentrazzjoni ta' mhux aktar minn 0,1 % bil-piż u f’materjal omoġeneu, għaċ-ċomb, għall-kromju eżavalenti u għall-merkurju u ta' mhux aktar minn 0,01 % bil-piż f’materjal omoġeneu għall-kadmju.
               L-użu mill-ġdid ta’ partijiet ta’ vetturi li kienu diġà fis-suq fid-data ta’ l-iskadenza ta' l-eżenzjoni għandu jitħalla mingħajr limitazzjoni billi mhuwiex kopert mill-Artikolu 4(2)(a).
               Il-partijiet tal-bdil imqiegħda fis-suq wara l-1 ta’ Lulju 2003 li jintużaw għal vetturi mqiegħda fis-suq qabel l-1 ta’ Lulju 2003 għandhom jiġu eżentati mid-dispożizzjonijiet ta’ l-Artikolu 4(2)(a) (*).
            
         
         
            (1)  Iż-żarmar jekk, f’korrelazzjoni ma’ l-entrata 10, jinqabeż limitu medju ta’ 60 gramma għal kull vettura. Għall-applikazzjoni ta’ din il-klawżola, m’għandhomx jitqiesu mezzi elettroniċi mhux installati mill-manifattur fuq il-linja tal-produzzjoni.
         
            (2)  Iż-żarmar jekk, f’korrelazzjoni ma’ l-entrata 8, jinqabeż limitu medju ta’ 60 gramma għal kull vettura. Għall-applikazzjoni ta’ din il-klawżola, m’għandhomx jitqiesu mezzi elettroniċi mhux installati mill-manifattur fuq il-linja tal-produzzjoni.